Bekende wildboer sterf in helikopterongeluk | Maroela Media
Bekende wildboer sterf in helikopterongeluk
Apie Reyneke en sy vrou, Yolande Foto: Facebook
'n 50-jarige man is dood en sy 42-jarige vrou en hul 13-jarige seun is beseer nadat 'n helikopter Saterdagoggend in Delareyville in Noordwes neergestort het.
"Die helikopter het omstreeks 07:30 neergestort," het maj. Pelonomi Makau, woordvoerder van die polisie, gesê. "Die man, wat die vlieënier was, en sy gesin is van Serapa Safari in Tosca buite Vryburg."
Die oorsaak van die ongeluk is nog nie bekend nie. "Die burgerlike lugvaartowerheid stel ondersoek in en die polisie sal 'n geregtelike doodsondersoek doen."
Christelle van Rooyen Wessels, redakteur van die Noordwes-koerantgroep, het op sosiale media bekend gemaak die slagoffer was die bekende wildboer, Apie Reyneke. Die polisie wou nog nie die naam van die slagoffer aan Maroela bevestig nie.
Goudhandel-sindikaat in Kempton Park oopgevlek
Moontlike appèl teen Derby-Lewis-uitspraak
Dis so tragies. My innige medelye met familie en vriende.
Apie is ook 'n legende in motorsportkringe waar hy 6x die "Toyota 1000 Desert Race" gewen het.
Hy was dus in alle opsigte 'n bedrewe man agter die stuur van wat ookal hy bestuur het. Iets moes drasties skeef geloop het.
Sy dood is 'n groot verlies op 'n breë front. Sterkte aan familie en vriende.
Ek het sy ouderdom as 57/58.
Sterkte aan die familie, Apie was seker een van die veiligheids bewuste vlieeniers wat ek ken. Groot gees op baie gebiede. Tragies.